CELEX: 32000D0234
Language: bg
Date: 2000-03-09 00:00:00
Title: Решение на Комисията от 9 март 2000 година за невключването на monolinuron в приложение I към Директива 91/414/ЕИО на Съвета и за оттеглянето на разрешенията за съдържащите това активно вещество продукти за растителна защита (нотифицирано под номер С(2000) 656)Текст от значение за ЕИП.

Важна правна забележка

|

32000D0234

Официален вестник n° L 073 , 22/03/2000 стр. 0018 - 0019 специално чешко издание глава 3 том 28 стр. 368  - 369 специално испанско издание глава 3 том 28 стр. 368  - 369 специално унгарско издание глава 3 том 28 стр. 368  - 369 специално литвийско издание глава 3 том 28 стр. 368  - 369 LV.ES глава 3 том 28 стр. 368  - 369 MT.ES глава 3 том 28 стр. 368  - 369 PL.ES глава 3 том 28 стр. 368  - 369 SK.ES глава 3 том 28 стр. 368  - 369 специално словенско издание глава 3 том 28 стр. 368  - 369

		20000309Решение на Комисиятаот 9 март 2000 годиназа невключването на monolinuron в приложение I към Директива 91/414/ЕИО на Съвета и за оттеглянето на разрешенията за съдържащите това активно вещество продукти за растителна защита(нотифицирано под номер С(2000) 656)(текст от значение за ЕИП)(2000/234/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаването на Европейската общност,като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита [1], последно изменена с Директива 97/73/ЕО на Комисията [2],като взе предвид Регламент (ЕИО) № 3600/92 на Комисията от 11 декември 1992 г. относно определяне на подробни правила за изпълнението на първия етап на работната програма, посочена в член 8, параграф 2 от Директива 91/414/ЕО на Съвета относно пускането на пазара на продукти за растителна защита [3], последно изменен с Регламент (ЕО) № 1199/97 [4], и по-специално член 7, параграф 3а, буква б) от него,като има предвид, че:(1) Регламент (ЕО)№ 933/94 на Комисията [5], последно изменен с Регламент (ЕО) № 2230/95 [6], е установил списъка с активните вещества на продукт за растителна защита и посочени от докладващите държави-членки докладчици по прилагането на Регламент (ЕИО)№ 3600/92 и е определил нотификаторите за всяко активно вещество.(2) Monolinuron е едно от деветдесетте активни вещества, обхванати в първия етап на работната програма, предвидена в член 8, параграф 2 от Директива 91/414/ЕИО на Съвета.(3) В съответствие с член 7, параграф 1, буква в) от Регламент (ЕИО) № 3600/92 Обединеното кралство, определено като докладваща държава-членка, на 30 април 1996 г. представи на Комисията доклада за своята оценка на представената от единствения нотификатор информация в съответствие с разпоредбите на член 6, параграф 1 от посочения регламент.(4) Представеният доклад е разгледан от държавите-членки и Комисията в рамките на Постоянния фитосанитарен комитет. Този преглед е приключен на 20 юли 1999 г. под формата на доклад рецензия на Комисията за monolinuron, в съответствие с разпоредбите на член 7, параграф 6 от Регламент (ЕИО) № 3600/92.(5) От направените оценки се установи, че предоставената информация не е доказала, че продуктите за растителна защита, съдържащи съответното активно вещество, отговарят на изискванията, посочени в член 5, параграф 1, букви а) и б) и член 5, параграф 2, буква б) от Директива 91/414/ЕИО.(6) Единственият нотификатор е информирал Комисията и докладващата държава-членка, че повече не желае да участва в работната програма за това активно вещество. Поради това няма да бъде предоставена допълнителна информация за пълно спазване на изисквания на Директива 91/ 414/ ЕИО.(7) Следователно това активно вещество не е възможно да се включи в приложение I към Директива 91/414/ЕИО.(8) Трябва да се предвиди гратисен период за унищожаването, складирането, пускането на пазара и употребата на наличните запаси в съответствие с разпоредбите на член 4, параграф 6 от Директива 91/414/ЕИО.(9) Настоящото решение не засяга никое действие, което Комисията може да предприеме на по-късен етап за това активно вещество в рамките на Директива 79/117/ЕИО на Съвета [7].(10) Мерките, предвидени в настоящото решение, са в съответствие със становището на Постоянния фитосанитарен комитет,ПРИЕ НАСТОЯЩОТО РЕШЕНИЕ:Член 1Monolinuron не се включва като активно вещество в приложение I към Директива 91/414/ЕИО.Член 2Държавите-членки следят:1. разрешенията за съдържащи monolinuron фитосанитарни продукти да бъдат отменени в срок от шест месеца, считано от датата на нотифициране на настоящото решение;2. считано от датата на нотифициране на настоящото решение, по силата на дерогацията, предвидена в член 8, параграф 2 от Директива 91/414/ЕИО, да не се дава или подновява никакво разрешение за съдържащи monolinuron продукти за растителна защита.Член 3Държавите-членки отпускат гратисен период за унищожаването, складирането, пускането на пазара или употребата на наличните запаси в съответствие с разпоредбите на член 4, параграф 6 от Директива 91/414/ЕИО, който да е възможно най-кратък и не по-дълъг от осемнадесет месеца, считано от датата на нотифициране на настоящото решение.Член 4Адресати на настоящото решение са държавите-членки.Съставено в Брюксел на 9 март 2000 година.За КомисиятаDavid ByrneЧлен на Комисията[1] ОВ L 230, 19.8.1991 г., стр. 1.[2] ОВ L 353, 24.12.1997 г., стр. 26.[3] ОВ L 366, 15.12.1992 г., стр. 10.[4] ОВ L 170, 28.6.1997 г., стр. 19.[5] ОВ L 107, 28.4.1994 г., стр. 8.[6] ОВ L 225, 22.9.1995 г., стр. 1.[7] ОВ L 33, 8.2.1979 г., стр. 36.--------------------------------------------------